Wšědna popróšnica

Wšědna popróšnica (Berteroa incana) je rostlina ze swójby křižnokwětnych rostlinow  (Brasicaceae).

 Wopis 
miniatur|links
Wšědna popróšnica je jednolětna abo dwulětna rostlina, kotraž docpěwa wysokosć wot 30 hač 65 cm (20-70 cm). Cyła rostlina je napadnje šěropjelsćojta a ma ćeńki čopojty korjeń.

Stołpik je zrunany, zwjetša rozhałuzowany.

Łopjena su lancetojte, zwjetša cyłokromne a docpěwaja dołhosć wot 3 hač 5 cm.

Kćěje wot junija hač oktobra. Kćenja steja w chětro hustych, pozdźišo sylnje podlěšenych kićach. Štyri běłe krónowe łopješka su nimale hač do srjedźišća rozpaćene a docpěwaja dołhosć wot 5 hač 6 mm.

Truki su šěroko eliptiske, tróšku wopłonjene a docpěwaja dołhosć wot 4 hač 9 mm (7-10 mm) a tołstosć wot 3 hač 5 mm.

 Stejnišćo 
Rosće w njerodźowych wobrostach, na pućach, drjebiznowych městnach, železniskim arealu, přistawach, prózdnych rolach a pustych płoninach. Preferuje suche, šćerkowe a pěskowe pódy na swětłych, ćopłych stejnišćach.

 Rozšěrjenje 
Rostlina je w srjedźnej a južnej Europje rozšěrjena.

 Noty 

 Žórła 
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 22 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 118 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija: Křižnokwětne rostliny